Publication: Magyar Közlöny
Issue: MK-2004-65 (Year: 2004, Number: 65)
Era: 2004-2010
Section: A 28/2003. (X. 18.) OM rendelet 1. számú melléklete
Paragraph Index: 577

6. A szakmai vizsga értékelésének a szakmai vizsgaszabályzattól eltérõ szempontjai A szakmai elméleti vizsga értékelése: Az írásbeli vizsgát egy érdemjeggyel kell értékelni, melyet az írásbeli vizsgatárgyakra kapott érdemjegyek számtani átlaga alapján kell meghatározni. Eredményes az az írásbeli vizsga, amelynél a jelölt tantárgyanként legalább 70%-os teljesítményt elért. A szóbeli vizsgát egy érdemjeggyel kell értékelni, melyet a szóbeli vizsgatárgyakra kapott érdemjegyek számtani átlaga alapján kell meghatározni. Sikeres (elégséges) vizsgát tett az a jelölt, aki valamennyi vizsgatárgyból legalább elégséges érdemjegyet kapott. A szakmai elmélet osztályzatát az írásbeli és szóbeli vizsgarészekre kapott érdemjegyek írásbeli vizsgarész osztályzata felé kerekített átlaga adja. A szakmai gyakorlati vizsga értékelése: A szakmai gyakorlati vizsga osztályzatát a szakdolgozatra és a védésre kapott érdemjegyek számtani átlaga alapján kell meghatározni. A szakmai vizsga értékelése: Eredményes vizsgát tett az a jelölt, aki valamennyi vizsgarész követelményeit teljesítette. Eredménytelenség esetén csak azt a vizsgarészt kell megismételni, amelybõl elégtelen minõsítést kapott. Javítóvizsga — bármelyik vizsgarészt érintõen csak a sikertelen vizsga napjától számított 30 napon túl tehetõ. 2004/65. szám

Source: https://magyarkozlony.hu/hivatalos-lapok/fecbd225521554af21de4f3ab7cb016f6727b633/dokumentumok/67fc39b37b5fee3cafc48b9181252a20d90f08a6/letoltes